CELEX: 22019D0656
Language: el
Date: 2018-05-31 00:00:00
Title: Απόφαση της Μεικτής Επιτροπής του ΕΟΧ αριθ. 112/2018, της 31ης Μαΐου 2018, για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2019/656]

25.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 110/80
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 112/2018
         της 31ης Μαΐου 2018
         για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2019/656]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κατ' εξουσιοδότηση κανονισμός (ΕΕ) αριθ. 148/2013 της Επιτροπής, της 19ης Δεκεμβρίου 2012, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών όσον αφορά τα κανονιστικά τεχνικά πρότυπα για τις ελάχιστες λεπτομέρειες των δεδομένων που πρέπει να αναφέρονται σε αρχεία καταγραφής συναλλαγών (1), πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο κατ' εξουσιοδότηση κανονισμός (ΕΕ) αριθ. 149/2013 της Επιτροπής, της 19ης Δεκεμβρίου 2012, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις ρυθμίσεις έμμεσης εκκαθάρισης, την υποχρέωση εκκαθάρισης, το δημόσιο μητρώο, την πρόσβαση σε τόπο διαπραγμάτευσης, τους μη χρηματοοικονομικούς αντισυμβαλλομένους, τις τεχνικές μετριασμού του κινδύνου για συμβάσεις εξωχρηματιστηριακών παραγώγων που δεν εκκαθαρίζονται από κεντρικό αντισυμβαλλόμενο (2), πρέπει να ενσωματωθεί στη συμφωνία για τον ΕΟΧ.
                  
               
                     (3)
                  
                  
                     Ο κατ' εξουσιοδότηση κανονισμός (ΕΕ) αριθ. 150/2013 της Επιτροπής, της 19ης Δεκεμβρίου 2012, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών όσον αφορά τα ρυθμιστικά τεχνικά πρότυπα που προσδιορίζουν τις λεπτομέρειες της αίτησης καταχώρισης ως αρχείου καταγραφής συναλλαγών (3), πρέπει να ενσωματωθεί στη συμφωνία για τον ΕΟΧ.
                  
               
                     (4)
                  
                  
                     Ο κατ' εξουσιοδότηση κανονισμός (ΕΕ) αριθ. 151/2013 της Επιτροπής, της 19ης Δεκεμβρίου 2012, για την εφαρμογή του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών όσον αφορά τα κανονιστικά τεχνικά πρότυπα που θα προσδιορίζουν τα δεδομένα που θα πρέπει να δημοσιεύονται και να διατίθενται από αρχεία καταγραφής συναλλαγών και τα λειτουργικά πρότυπα για τη συγκέντρωση, σύγκριση και αξιολόγηση των δεδομένων (4), πρέπει να ενσωματωθεί στη συμφωνία για τον ΕΟΧ.
                  
               
                     (5)
                  
                  
                     Ο κατ' εξουσιοδότηση κανονισμός (ΕΕ) αριθ. 152/2013 της Επιτροπής, της 19ης Δεκεμβρίου 2012, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά για τις κεφαλαιακές απαιτήσεις κεντρικού αντισυμβαλλομένου (5), πρέπει να ενσωματωθεί στη συμφωνία για τον ΕΟΧ.
                  
               
                     (6)
                  
                  
                     Ο κατ' εξουσιοδότηση κανονισμός (ΕΕ) αριθ. 153/2013 της Επιτροπής, της 19ης Δεκεμβρίου 2012, για την εφαρμογή του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τις απαιτήσεις για τους κεντρικούς αντισυμβαλλομένους (6), πρέπει να ενσωματωθεί στη συμφωνία για τον ΕΟΧ.
                  
               
                     (7)
                  
                  
                     Ο κατ' εξουσιοδότηση κανονισμός (ΕΕ) αριθ. 876/2013 της Επιτροπής, της 28ης Μαΐου 2013, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα σχετικά με τα σώματα για κεντρικούς αντισυμβαλλομένους (7), πρέπει να ενσωματωθεί στη συμφωνία για τον ΕΟΧ.
                  
               
                     (8)
                  
                  
                     Ο κατ' εξουσιοδότηση κανονισμός (ΕΕ) αριθ. 1002/2013 της Επιτροπής, της 12ης Ιουλίου 2013, για την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών όσον αφορά τον κατάλογο των εξαιρούμενων φορέων (8), πρέπει να ενσωματωθεί στη συμφωνία για τον ΕΟΧ.
                  
               
                     (9)
                  
                  
                     Ο κατ' εξουσιοδότηση κανονισμός (ΕΕ) αριθ. 1003/2013 της Επιτροπής, της 12ης Ιουλίου 2013, που συμπληρώνει τον κανονισμό (ΕΚ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα τέλη που επιβάλλει η Ευρωπαϊκή Αρχή Κινητών Αξιών και Αγορών στα αρχεία καταγραφής συναλλαγών (9), πρέπει να ενσωματωθεί στη συμφωνία για τον ΕΟΧ.
                  
               
                     (10)
                  
                  
                     Ο κατ' εξουσιοδότηση κανονισμός (ΕΕ) αριθ. 285/2014 της Επιτροπής, της 13ης Φεβρουαρίου 2014, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου σχετικά με ρυθμιστικά τεχνικά πρότυπα όσον αφορά τον άμεσο, ουσιαστικό και προβλέψιμο αντίκτυπο των συμβάσεων εντός της Ένωσης και την αποφυγή της παράκαμψης κανόνων και υποχρεώσεων (10), πρέπει να ενσωματωθεί στη συμφωνία για τον ΕΟΧ.
                  
               
                     (11)
                  
                  
                     Ο κατ' εξουσιοδότηση κανονισμός (ΕΕ) αριθ. 667/2014 της Επιτροπής, της 13ης Μαρτίου 2014, για τη συμπλήρωση του κανονισμού (ΕΚ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τους διαδικαστικούς κανόνες σχετικά με τα πρόστιμα που επιβάλλονται σε αρχεία καταγραφής συναλλαγών από την Ευρωπαϊκή Αρχή Κινητών Αξιών και Αγορών, συμπεριλαμβανομένων κανόνων για το δικαίωμα υπεράσπισης και διατάξεων περί χρονικών ορίων (11), πρέπει να ενσωματωθεί στη συμφωνία για τον ΕΟΧ.
                  
               
                     (12)
                  
                  
                     Ο εκτελεστικός κανονισμός (ΕΕ) αριθ. 1247/2012 της Επιτροπής, της 19ης Δεκεμβρίου 2012, για τη θέσπιση εκτελεστικών τεχνικών προτύπων όσον αφορά τον μορφότυπο και τη συχνότητα αναφορών συναλλαγών σε αρχεία καταγραφής συναλλαγών σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (12), πρέπει να ενσωματωθεί στη συμφωνία για τον ΕΟΧ.
                  
               
                     (13)
                  
                  
                     Ο εκτελεστικός κανονισμός (ΕΕ) αριθ. 1248/2012 της Επιτροπής, της 19ης Δεκεμβρίου 2012, για τη θέσπιση εκτελεστικών τεχνικών προτύπων όσον αφορά τον μορφότυπο των αιτήσεων καταχώρισης αρχείων καταγραφής συναλλαγών, σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (13), πρέπει να ενσωματωθεί στη συμφωνία για τον ΕΟΧ.
                  
               
                     (14)
                  
                  
                     Ο εκτελεστικός κανονισμός (ΕΕ) αριθ. 1249/2012 της Επιτροπής, της 19ης Δεκεμβρίου 2012, για τη θέσπιση εκτελεστικών τεχνικών προτύπων όσον αφορά τον μορφότυπο των αρχείων που πρέπει να διατηρούν οι κεντρικοί αντισυμβαλλόμενοι σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (14), πρέπει να ενσωματωθεί στη συμφωνία για τον ΕΟΧ.
                  
               
                     (15)
                  
                  
                     Ο εκτελεστικός κανονισμός (ΕΕ) αριθ. 484/2014 της Επιτροπής, της 12ης Μαΐου 2014, για τον καθορισμό εκτελεστικών τεχνικών προτύπων όσον αφορά το υποθετικό κεφάλαιο κεντρικού αντισυμβαλλομένου σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (15), πρέπει να ενσωματωθεί στη συμφωνία για τον ΕΟΧ.
                  
               
                     (16)
                  
                  
                     Επομένως, το παράρτημα IX της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα IX της συμφωνίας για τον ΕΟΧ τροποποιείται ως εξής:
            
                        1)
                     
                     
                        Στο σημείο 31βγ [κανονισμός (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου] προστίθενται τα ακόλουθα:
                        «, όπως τροποποιήθηκε με τον:
                        
                                    —
                                 
                                 
                                    
                                       32013 R 1002: κατ' εξουσιοδότηση κανονισμό (ΕΕ) αριθ. 1002/2013 της Επιτροπής, της 12ης Ιουλίου 2013 (ΕΕ L 279 της 19.10.2013, σ. 2).».
                                 
                              
                  
                        2)
                     
                     
                        Μετά το σημείο 31βγαθ [εκτελεστική απόφαση (ΕΕ) 2015/2042 της Επιτροπής] παρεμβάλλεται το ακόλουθο σημείο:
                        
                                    «31βγβ.
                                 
                                 
                                    
                                       32012 R 1247: Εκτελεστικός κανονισμός (ΕΕ) αριθ. 1247/2012 της Επιτροπής, της 19ης Δεκεμβρίου 2012, για τη θέσπιση εκτελεστικών τεχνικών προτύπων όσον αφορά τον μορφότυπο και τη συχνότητα αναφορών συναλλαγών σε αρχεία καταγραφής συναλλαγών σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 352 της 21.12.2012, σ. 20).
                                    Για τους σκοπούς της παρούσας συμφωνίας, οι διατάξεις του εκτελεστικού κανονισμού προσαρμόζονται ως εξής:
                                    Στο άρθρο 5, όσον αφορά τα κράτη της ΕΖΕΣ:
                                    
                                                i)
                                             
                                             
                                                οι παράγραφοι 1 και 2 διατυπώνονται ως εξής:
                                                
                                                   “1.   Οι συμβάσεις παραγώγων δηλώνονται:
                                                   
                                                               α)
                                                            
                                                            
                                                               Εντός έξι μηνών από την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018 όταν το αρχείο καταγραφής συναλλαγών για τη συγκεκριμένη κατηγορία παραγώγων έχει καταχωριστεί δυνάμει του άρθρου 55 του κανονισμού (ΕΕ) αριθ. 648/2012 πριν από την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018·
                                                            
                                                         
                                                               β)
                                                            
                                                            
                                                               90 ημέρες μετά την καταχώριση αρχείου καταγραφής συναλλαγών για συγκεκριμένη κατηγορία παραγώγων δυνάμει του άρθρου 55 του κανονισμού (ΕΕ) αριθ. 648/2012, όταν δεν υπάρχει αρχείο καταγραφής συναλλαγών καταχωρισμένο για τη συγκεκριμένη κατηγορία παραγώγων πριν ή κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. αριθ. 112/2018 της 31ης Μαΐου 2018, αλλά σε κάθε περίπτωση όχι νωρίτερα από έξι μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018·
                                                            
                                                         
                                                               γ)
                                                            
                                                            
                                                               Εντός έξι μηνών από την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018, όταν δεν έχει καταχωριστεί αρχείο καταγραφής συναλλαγών για τη συγκεκριμένη κατηγορία παραγώγων δυνάμει του άρθρου 55 του κανονισμού (ΕΕ) αριθ. 648/2012 έξι μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018. Η υποχρέωση αναφοράς αρχίζει να ισχύει κατά την ημερομηνία αυτή και οι συμβάσεις αναφέρονται στην ΕΑΚΑΑ σύμφωνα με το άρθρο 9 παράγραφος 3 του εν λόγω κανονισμού, έως ότου καταχωριστεί αρχείο καταγραφής συναλλαγών για τη συγκεκριμένη κατηγορία παραγώγων.”·
                                                            
                                                         
                                             
                                          
                                                ii)
                                             
                                             
                                                στις παραγράφους 3 και 4, η φράση “τις 16 Αυγούστου 2012” αντικαθίσταται από τη φράση “την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 206/2016 της 30ής Σεπτεμβρίου 2016”.
                                             
                                          
                              
                                    31βγγ.
                                 
                                 
                                    
                                       32012 R 1248: Εκτελεστικός κανονισμός (ΕΕ) αριθ. 1248/2012 της Επιτροπής, της 19ης Δεκεμβρίου 2012, για τον καθορισμό εκτελεστικών τεχνικών προτύπων όσον αφορά τον μορφότυπο αιτήσεων για καταχώριση αρχείων καταγραφής συναλλαγών σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 352 της 21.12.2012, σ. 30).
                                 
                              
                                    31βγδ.
                                 
                                 
                                    
                                       32012 R 1249: Εκτελεστικός κανονισμός (ΕΕ) αριθ. 1249/2012 της Επιτροπής, της 19ης Δεκεμβρίου 2012, για τη θέσπιση εκτελεστικών τεχνικών προτύπων όσον αφορά τον μορφότυπο των αρχείων που πρέπει να διατηρούν οι κεντρικοί αντισυμβαλλόμενοι σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών (ΕΕ L 352 της 21.12.2012, σ. 32).
                                 
                              
                                    31βγε.
                                 
                                 
                                    
                                       32013 R 0148: Κατ' εξουσιοδότηση κανονισμός (ΕΕ) αριθ. 148/2013 της Επιτροπής, της 19ης Δεκεμβρίου 2012, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών όσον αφορά τα κανονιστικά τεχνικά πρότυπα για τις ελάχιστες λεπτομέρειες των δεδομένων που πρέπει να αναφέρονται σε αρχεία καταγραφής συναλλαγών (ΕΕ L 52 της 23.2.2013, σ. 1).
                                 
                              
                                    31βγστ.
                                 
                                 
                                    
                                       32013 R 0149: Κατ' εξουσιοδότηση κανονισμός (ΕΕ) αριθ. 149/2013 της Επιτροπής, της 19ης Δεκεμβρίου 2012, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τις ρυθμίσεις έμμεσης εκκαθάρισης, την υποχρέωση εκκαθάρισης, το δημόσιο μητρώο, την πρόσβαση σε τόπο διαπραγμάτευσης, τους μη χρηματοοικονομικούς αντισυμβαλλομένους, τις τεχνικές μετριασμού του κινδύνου για συμβάσεις εξωχρηματιστηριακών παραγώγων που δεν εκκαθαρίζονται από κεντρικό αντισυμβαλλόμενο (ΕΕ L 52 της 23.2.2013, σ. 11).
                                    Για τους σκοπούς της παρούσας συμφωνίας, οι διατάξεις του κατ' εξουσιοδότηση κανονισμού προσαρμόζονται ως εξής:
                                    Στο άρθρο 12, όσον αφορά τα κράτη της ΕΖΕΣ:
                                    
                                                i)
                                             
                                             
                                                η φράση “τις 28 Φεβρουαρίου 2014” αντικαθίσταται από τη φράση “έξι μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018”·
                                             
                                          
                                                ii)
                                             
                                             
                                                η φράση “μετά τις 28 Φεβρουαρίου 2014” αντικαθίσταται από τη φράση “έξι μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018”·
                                             
                                          
                                                iii)
                                             
                                             
                                                η φράση “τις 31 Αυγούστου 2013” αντικαθίσταται από τη φράση “πέντε μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018”·
                                             
                                          
                                                iv)
                                             
                                             
                                                η φράση “μετά τις 31 Αυγούστου 2013” αντικαθίσταται από τη φράση “πέντε μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018”·
                                             
                                          
                                                v)
                                             
                                             
                                                η φράση “τις 31 Αυγούστου 2014” αντικαθίσταται από τη φράση “έξι μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018”·
                                             
                                          
                                                vi)
                                             
                                             
                                                η φράση “μετά τις 31 Αυγούστου 2014” αντικαθίσταται από τη φράση “έξι μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018”.
                                             
                                          
                              
                                    31βγζ.
                                 
                                 
                                    
                                       32013 R 0150: Κατ' εξουσιοδότηση κανονισμός (ΕΕ) αριθ. 150/2013 της Επιτροπής, της 19ης Δεκεμβρίου 2012, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών όσον αφορά τα ρυθμιστικά τεχνικά πρότυπα που προσδιορίζουν τις λεπτομέρειες της αίτησης καταχώρισης ως αρχείου καταγραφής συναλλαγών (ΕΕ L 52 της 23.2.2013, σ. 25).
                                    Για τους σκοπούς της παρούσας συμφωνίας, οι διατάξεις του κατ' εξουσιοδότηση κανονισμού προσαρμόζονται ως εξής:
                                    η φράση “ή της Εποπτεύουσας Αρχής της ΕΖΕΣ, κατά περίπτωση,” παρεμβάλλεται μετά τη φράση “της ΕΑΚΑΑ”.
                                 
                              
                                    31βγη.
                                 
                                 
                                    
                                       32013 R 0151: Κατ' εξουσιοδότηση κανονισμός (ΕΕ) αριθ. 151/2013 της Επιτροπής, της 19ης Δεκεμβρίου 2012, για την εφαρμογή του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου για τα εξωχρηματιστηριακά παράγωγα, τους κεντρικούς αντισυμβαλλομένους και τα αρχεία καταγραφής συναλλαγών όσον αφορά τα κανονιστικά τεχνικά πρότυπα που θα προσδιορίζουν τα δεδομένα που θα πρέπει να δημοσιεύονται και να διατίθενται από αρχεία καταγραφής συναλλαγών και τα λειτουργικά πρότυπα για τη συγκέντρωση, σύγκριση και αξιολόγηση των δεδομένων (ΕΕ L 52 της 23.2.2013, σ. 33).
                                    Για τους σκοπούς της παρούσας συμφωνίας, οι διατάξεις του κατ' εξουσιοδότηση κανονισμού προσαρμόζονται ως εξής:
                                    
                                                α)
                                             
                                             
                                                Το άρθρο 2 παράγραφος 3 ισχύει όσον αφορά τα κράτη της ΕΖΕΣ, με την επιφύλαξη του περιεχομένου και της έναρξης ισχύος απόφασης της Μεικτής Επιτροπής του ΕΟΧ για την ενσωμάτωση του κανονισμού (ΕΚ) αριθ. 713/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για την ίδρυση Οργανισμού Συνεργασίας των Ρυθμιστικών Αρχών Ενέργειας.
                                             
                                          
                                                β)
                                             
                                             
                                                Στο άρθρο 3, όσον αφορά τα κράτη της ΕΖΕΣ:
                                                
                                                            i)
                                                         
                                                         
                                                            στην παράγραφο 1, η φράση “την Ένωση, όπως αναφέρεται στο άρθρο 75” αντικαθίσταται από τη φράση “το οικείο κράτος εγκατάστασης στην ΕΖΕΣ, όπως αναφέρεται στο άρθρο 81 παράγραφος 3 στοιχείο η)”·
                                                         
                                                      
                                                            ii)
                                                         
                                                         
                                                            δτην παράγραφο 2, η φράση “την ΕΑΚΑΑ, όπως αναφέρεται στο άρθρο 76” αντικαθίσταται από τη φράση “το οικείο κράτος εγκατάστασης στην ΕΖΕΣ, όπως αναφέρεται στο άρθρο 81 παράγραφος 3 στοιχείο ια)”.
                                                         
                                                      
                                          
                              
                                    31βγθ.
                                 
                                 
                                    
                                       32013 R 0152: Κατ' εξουσιοδότηση κανονισμός (ΕΕ) αριθ. 152/2013 της Επιτροπής, της 19ης Δεκεμβρίου 2012, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για τις κεφαλαιακές απαιτήσεις κεντρικού αντισυμβαλλομένου (ΕΕ L 52 της 23.2.2013, σ. 37).
                                 
                              
                                    31βγι.
                                 
                                 
                                    
                                       32013 R 0153: Κατ' εξουσιοδότηση κανονισμός (ΕΕ) αριθ. 153/2013 της Επιτροπής, της 19ης Δεκεμβρίου 2012, για την εφαρμογή του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα σχετικά με τις απαιτήσεις για τους κεντρικούς αντισυμβαλλομένους (ΕΕ L 52 της 23.2.2013, σ. 41).
                                    Για τους σκοπούς της παρούσας συμφωνίας, οι διατάξεις του κατ' εξουσιοδότηση κανονισμού προσαρμόζονται ως εξής:
                                    
                                                α)
                                             
                                             
                                                στο άρθρο 2 στοιχείο θ), η φράση “νόμισμα της Ένωσης” αντικαθίσταται από τη φράση “επίσημο νόμισμα συμβαλλόμενου μέρους της συμφωνίας ΕΟΧ”.
                                             
                                          
                              
                                    31βγια.
                                 
                                 
                                    
                                       32013 R 0876: Κατ' εξουσιοδότηση κανονισμός (ΕΕ) αριθ. 876/2013 της Επιτροπής, της 28ης Μαΐου 2013, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα σχετικά με τα σώματα για κεντρικούς αντισυμβαλλομένους (ΕΕ L 244 της 13.9.2013, σ. 19)
                                    Για τους σκοπούς της παρούσας συμφωνίας, οι διατάξεις του κατ' εξουσιοδότηση κανονισμού προσαρμόζονται ως εξής:
                                    η φράση “νομίσματα της Ένωσης” αντικαθίσταται από τη φράση “επίσημα νομίσματα συμβαλλόμενων μερών της συμφωνίας για τονΕΟΧ”.
                                 
                              
                                    31βγιβ.
                                 
                                 
                                    
                                       32013 R 1003: Κατ' εξουσιοδότηση κανονισμός (ΕΕ) αριθ. 1003/2013 της Επιτροπής, της 12ης Ιουλίου 2013, που συμπληρώνει τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τα τέλη που επιβάλλει η Ευρωπαϊκή Αρχή Κινητών Αξιών και Αγορών στα αρχεία καταγραφής συναλλαγών (ΕΕ L 279 της 19.10.2013, σ. 4).
                                    Για τους σκοπούς της παρούσας συμφωνίας, οι διατάξεις του κατ' εξουσιοδότηση κανονισμού προσαρμόζονται ως εξής:
                                    
                                                α)
                                             
                                             
                                                Στο άρθρο 1, όσον αφορά τα κράτη της ΕΖΕΣ, η φράση “ή η Εποπτεύουσα Αρχή της ΕΖΕΣ, κατά περίπτωση,” παρεμβάλλεται μετά τη φράση “η Ευρωπαϊκή Αρχή Κινητών Αξιών και Αγορών (ΕΑΚΑΑ)”.
                                             
                                          
                                                β)
                                             
                                             
                                                Στα άρθρα 2 και 4, η φράση “ή η Εποπτεύουσα Αρχή της ΕΖΕΣ, κατά περίπτωση,” παρεμβάλλεται μετά τη λέξη “ΕΑΚΑΑ”.
                                             
                                          
                                                γ)
                                             
                                             
                                                Στο άρθρο 10 παράγραφος 2:
                                                
                                                            i)
                                                         
                                                         
                                                            όσον αφορά τα κράτη της ΕΖΕΣ, η λέξη “ΕΑΚΑΑ” αντικαθίσταται από τη φράση “Εποπτεύουσα Αρχή της ΕΖΕΣ”·
                                                         
                                                      
                                                            ii)
                                                         
                                                         
                                                            προστίθεται το ακόλουθο εδάφιο:
                                                            “Όταν, όσον αφορά αρχεία καταγραφής συναλλαγών εγκατεστημένα στα κράτη ΕΖΕΣ, η Εποπτεύουσα Αρχή της ΕΖΕΣ πρέπει να επιστρέψει το καταβληθέν τέλος εγγραφής, η ΕΑΚΑΑ θέτει αμελλητί στη διάθεση της Εποπτεύουσας Αρχής της ΕΖΕΣ για τον σκοπό αυτό τα ποσά που πρέπει να επιστραφούν σε αρχείο καταγραφής συναλλαγών.”.
                                                         
                                                      
                                          
                                                δ)
                                             
                                             
                                                Στο άρθρο 11:
                                                
                                                            i)
                                                         
                                                         
                                                            στην παράγραφο 1 προστίθεται το ακόλουθο εδάφιο:
                                                            “Όταν, όσον αφορά αρχεία καταγραφής συναλλαγών εγκατεστημένα στα κράτη ΕΖΕΣ, η Εποπτεύουσα Αρχή της ΕΖΕΣ πρέπει να αποστείλει τα τιμολόγια για τις δόσεις, η ΕΑΚΑΑ ενημερώνει την Εποπτεύουσα Αρχή της ΕΖΕΣ σχετικά με τους απαραίτητους υπολογισμούς για κάθε αρχείο καταγραφής συναλλαγών αρκετό χρόνο πριν από την αντίστοιχη ημερομηνία πληρωμής.”·
                                                         
                                                      
                                                            ii)
                                                         
                                                         
                                                            στην παράγραφο 2, όσον αφορά τα κράτη της ΕΖΕΣ, η λέξη “ΕΑΚΑΑ” αντικαθίσταται από τη φράση “Εποπτεύουσα Αρχή της ΕΖΕΣ” ή “Εποπτεύουσας Αρχής της ΕΖΕΣ”, κατά περίπτωση.
                                                         
                                                      
                                          
                                                ε)
                                             
                                             
                                                Στο άρθρο 13:
                                                
                                                            i)
                                                         
                                                         
                                                            στην παράγραφο 1, η φράση “Μόνον η ΕΑΚΑΑ” αντικαθίσταται από τη φράση “Μόνον η ΕΑΚΑΑ ή, όσον αφορά αρχεία καταγραφής συναλλαγών εγκατεστημένα στα κράτη ΕΖΕΣ, η Εποπτεύουσα Αρχή της ΕΖΕΣ”·
                                                         
                                                      
                                                            ii)
                                                         
                                                         
                                                            στην παράγραφο 2, η φράση “ή η Εποπτεύουσα Αρχή της ΕΖΕΣ, κατά περίπτωση,” παρεμβάλλεται μετά τη λέξη “ΕΑΚΑΑ”.
                                                         
                                                      
                                          
                              
                                    31βγιγ.
                                 
                                 
                                    
                                       32014 R 0285: Κατ' εξουσιοδότηση κανονισμός (ΕΕ) αριθ. 285/2014 της Επιτροπής, της 13ης Φεβρουαρίου 2014, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου σχετικά με ρυθμιστικά τεχνικά πρότυπα όσον αφορά τον άμεσο, ουσιαστικό και προβλέψιμο αντίκτυπο των συμβάσεων εντός της Ένωσης και την αποφυγή της παράκαμψης κανόνων και υποχρεώσεων (ΕΕ L 85 της 21.3.2014, σ. 1).
                                    Για τους σκοπούς της παρούσας συμφωνίας, οι διατάξεις του κατ' εξουσιοδότηση κανονισμού προσαρμόζονται ως εξής:
                                    Στο άρθρο 4, όσον αφορά τα κράτη της ΕΖΕΣ, η φράση “τις 10 Οκτωβρίου 2014” αντικαθίσταται από τη φράση “έξι μήνες μετά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 112/2018 της 31ης Μαΐου 2018”.
                                 
                              
                                    31βγιδ.
                                 
                                 
                                    
                                       32014 R 0484: Εκτελεστικός κανονισμός (ΕΕ) αριθ. 484/2014 της Επιτροπής, της 12ης Μαΐου 2014, για τον καθορισμό εκτελεστικών τεχνικών προτύπων όσον αφορά το υποθετικό κεφάλαιο κεντρικού αντισυμβαλλομένου σύμφωνα με τον κανονισμό (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου (ΕΕ L 138 της 13.5.2014, σ. 57).
                                 
                              
                                    31βγιε.
                                 
                                 
                                    
                                       32014 R 0667: Κατ' εξουσιοδότηση κανονισμός (ΕΕ) αριθ. 667/2014 της Επιτροπής, της 13ης Μαρτίου 2014, για τη συμπλήρωση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου όσον αφορά τους διαδικαστικούς κανόνες σχετικά με τα πρόστιμα που επιβάλλονται σε αρχεία καταγραφής συναλλαγών από την Ευρωπαϊκή Αρχή Κινητών Αξιών και Αγορών, συμπεριλαμβανομένων κανόνων για το δικαίωμα υπεράσπισης και διατάξεων περί χρονικών ορίων (ΕΕ L 179 της 19.6.2014, σ. 31).
                                    Για τους σκοπούς της παρούσας συμφωνίας, οι διατάξεις του κατ' εξουσιοδότηση κανονισμού προσαρμόζονται ως εξής:
                                    
                                                α)
                                             
                                             
                                                Στο άρθρο 1, όσον αφορά τα κράτη της ΕΖΕΣ, οι φράσεις “Ευρωπαϊκή Αρχή Κινητών Αξιών και Αγορών (ΕΑΚΑΑ)” και “ΕΑΚΑΑ” αντικαθίστανται από τη φράση “Εποπτεύουσα Αρχή της ΕΖΕΣ”.
                                             
                                          
                                                β)
                                             
                                             
                                                Στο άρθρο 2, όσον αφορά τα κράτη της ΕΖΕΣ, η φράση “και την Εποπτεύουσα Αρχή της ΕΖΕΣ” παρεμβάλλεται μετά τη λέξη “ΕΑΚΑΑ”.
                                             
                                          
                                                γ)
                                             
                                             
                                                Στο άρθρο 3, όσον αφορά τα κράτη της ΕΖΕΣ:
                                                
                                                            i)
                                                         
                                                         
                                                            στην παράγραφο 1, η φράση “και την Εποπτεύουσα Αρχή της ΕΖΕΣ” παρεμβάλλεται μετά τη λέξη “ΕΑΚΑΑ”·
                                                         
                                                      
                                                            ii)
                                                         
                                                         
                                                            η φράση “ενημερώνει σχετικά την Εποπτεύουσα Αρχή της ΕΖΕΣ. Η Εποπτεύουσα Αρχή της ΕΖΕΣ, χωρίς αδικαιολόγητη καθυστέρηση,” παρεμβάλλεται μετά τη λέξη “επιστρέφει” στην παράγραφο 2, μετά τη λέξη “υποβάλλει” στην παράγραφο 4 και μετά τη λέξη “ενημερώνει” στην παράγραφο 5, και πριν από τη φράση “αποφασίζει να κλείσει την υπόθεση” στην παράγραφο 3·
                                                         
                                                      
                                                            iii)
                                                         
                                                         
                                                            στην παράγραφο 4 δεύτερο εδάφιο και στην παράγραφο 5 πρώτο εδάφιο τρίτη πρόταση, η φράση “, πριν από την εκπόνηση σχεδίου για την Εποπτεύουσα Αρχή της ΕΖΕΣ, ή η Εποπτεύουσα Αρχή της ΕΖΕΣ” παρεμβάλλεται μετά τη λέξη “ΕΑΚΑΑ”·
                                                         
                                                      
                                                            iv)
                                                         
                                                         
                                                            στην παράγραφο 4 τρίτο εδάφιο και στην παράγραφο 5 δεύτερο εδάφιο, η φράση “ή, κατά περίπτωση, η Εποπτεύουσα Αρχή της ΕΖΕΣ” παρεμβάλλεται μετά τη λέξη “ΕΑΚΑΑ”·
                                                         
                                                      
                                                            v)
                                                         
                                                         
                                                            στην παράγραφο 6 η λέξη “ΕΑΚΑΑ” αντικαθίσταται από τη φράση “Εποπτεύουσα Αρχή της ΕΖΕΣ”.
                                                         
                                                      
                                          
                                                δ)
                                             
                                             
                                                Στο άρθρο 4, όσον αφορά τα κράτη της ΕΖΕΣ:
                                                
                                                            i)
                                                         
                                                         
                                                            στο πρώτο εδάφιο η λέξη “ΕΑΚΑΑ” αντικαθίσταται από τη φράση “Εποπτεύουσα Αρχή της ΕΖΕΣ”·
                                                         
                                                      
                                                            ii)
                                                         
                                                         
                                                            στο τέταρτο εδάφιο, η φράση “ή, κατά περίπτωση, η Εποπτεύουσα Αρχή της ΕΖΕΣ” παρεμβάλλεται μετά τη λέξη “ΕΑΚΑΑ”·
                                                         
                                                      
                                          
                                                ε)
                                             
                                             
                                                Στο άρθρο 5, όσον αφορά τα κράτη της ΕΖΕΣ:
                                                
                                                            i)
                                                         
                                                         
                                                            η φράση “ή, κατά περίπτωση, η Εποπτεύουσα Αρχή της ΕΖΕΣ” παρεμβάλλεται μετά τη φράση “Εφόσον ζητηθεί, η ΕΑΚΑΑ”·
                                                         
                                                      
                                                            ii)
                                                         
                                                         
                                                            η φράση “η ΕΑΚΑΑ έχει αποστείλει έκθεση πορισμάτων” αντικαθίσταται από τη φράση “η Εποπτεύουσα Αρχή της ΕΖΕΣ έχει αποστείλει έκθεση πορισμάτων”.
                                                         
                                                      
                                          
                                                στ)
                                             
                                             
                                                Στο άρθρο 6, όσον αφορά τα κράτη της ΕΖΕΣ:
                                                
                                                            i)
                                                         
                                                         
                                                            στις παραγράφους 1 και 4 η λέξη “ΕΑΚΑΑ” αντικαθίσταται από τη φράση “Εποπτεύουσας Αρχής της ΕΖΕΣ” και “Εποπτεύουσα Αρχή της ΕΖΕΣ” αντίστοιχα·
                                                         
                                                      
                                                            ii)
                                                         
                                                         
                                                            στην παράγραφο 3, η φράση “ή, κατά περίπτωση, η Εποπτεύουσα Αρχή της ΕΖΕΣ” παρεμβάλλεται μετά τη λέξη “ΕΑΚΑΑ”·
                                                         
                                                      
                                                            iii)
                                                         
                                                         
                                                            στην παράγραφο 5, προστίθεται το ακόλουθο εδάφιο:
                                                            “Η προθεσμία παραγραφής για την επιβολή προστίμων και περιοδικών χρηματικών ποινών αναστέλλεται για το χρονικό διάστημα κατά το οποίο η απόφαση της Εποπτεύουσας Αρχής της ΕΖΕΣ αποτελεί αντικείμενο διαδικασιών που εκκρεμούν ενώπιον του Δικαστηρίου της ΕΖΕΣ σύμφωνα με το άρθρο 35 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου.”.
                                                         
                                                      
                                          
                                                ζ)
                                             
                                             
                                                Στο άρθρο 7, όσον αφορά τα κράτη της ΕΖΕΣ:
                                                
                                                            i)
                                                         
                                                         
                                                            η λέξη “ΕΑΚΑΑ” αντικαθίσταται από τη φράση “Εποπτεύουσας Αρχής της ΕΖΕΣ”·
                                                         
                                                      
                                                            ii)
                                                         
                                                         
                                                            στην παράγραφο 5 στοιχείο β), η φράση “του συμβουλίου προσφυγών της ΕΑΚΑΑ, δυνάμει του άρθρου 58 του κανονισμού (EE) αριθ. 1095/2010 του Ευρωπαϊκού Κοινοβουλίου και του Συμβουλίου, και ενώπιον του Δικαστηρίου της Ευρωπαϊκής Ένωσης, δυνάμει του άρθρου 69 του κανονισμού (ΕΚ) αριθ. 648/2012” αντικαθίσταται από τη φράση “του Δικαστηρίου της ΕΖΕΣ σύμφωνα με το άρθρο 35 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου”.».
                                                         
                                                      
                                          
                              
                  
         
            Άρθρο 2
            Τα κείμενα των κατ' εξουσιοδότηση κανονισμών (ΕΕ) αριθ. 148/2013, (ΕΕ) αριθ. 149/2013, (ΕΕ) αριθ. 150/2013, (ΕΕ) αριθ. 151/2013, (ΕΕ) αριθ. 152/2013, (ΕΕ) αριθ. 153/2013, (ΕΕ) αριθ. 876/2013, (ΕΕ) αριθ. 1002/2013, (ΕΕ) αριθ. 1003/2013, (ΕΕ) αριθ. 285/2014 και (ΕΕ) αριθ. 667/2014 και των εκτελεστικών κανονισμών (ΕΕ) αριθ. 1247/2012, (ΕΕ) αριθ. 1248/2012, (ΕΕ) αριθ. 1249/2012 και (ΕΕ) αριθ. 484/2014 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει την 1η Ιουνίου, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 31 Μαΐου 2018.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 52 της 23.2.2013, σ. 1.
         
            (2)  ΕΕ L 52 της 23.2.2013, σ. 11.
         
            (3)  ΕΕ L 52 της 23.2.2013, σ. 25.
         
            (4)  ΕΕ L 52 της 23.2.2013, σ. 33.
         
            (5)  ΕΕ L 52 της 23.2.2013, σ. 37.
         
            (6)  ΕΕ L 52 της 23.2.2013, σ. 41.
         
            (7)  ΕΕ L 244 της 13.9.2013, σ. 19.
         
            (8)  ΕΕ L 279 της 19.10.2013, σ. 2.
         
            (9)  ΕΕ L 279 της 19.10.2013, σ. 4.
         
            (10)  ΕΕ L 85 της 21.3.2014, σ. 1.
         
            (11)  ΕΕ L 179 της 19.6.2014, σ. 31.
         
            (12)  ΕΕ L 352 της 21.12.2012, σ. 20.
         
            (13)  ΕΕ L 352 της 21.12.2012, σ. 30.
         
            (14)  ΕΕ L 352 της 21.12.2012, σ. 32.
         
            (15)  ΕΕ L 138 της 13.5.2014, σ. 57.
         
            (*1)  Δεν έχουν αναφερθεί συνταγματικές απαιτήσεις.